રાજકોટના આહિર છાત્રાલય ખાતે કેટલાક શખ્સો બપોરના સમયે તલવાર તથા અન્ય હથિયારો સાથે ઘૂસી આવ્યા હતા અને વોટર કૂલર પાસે પાણી પી રહેલા ધર્મેશ નામના યુવક પર હુમલો કરતા ધર્મેશને નાકના ભાગે ગંભીર ઇજા થઈ હતી. સમગ્ર ઘટનાની વિગતો એવી છે કે હુમલાખોરો કોણે અમારા બાળકો પર રંગ નાખ્યો છે એવી બૂમો પાડતા રાજકોટના ભક્તિનગર પાસે આવેલા આહિર છાત્રાલયમાં ઘૂસી આવ્યા હતા અને વિદ્યાર્થીઓને માર મારીને તેમજ વાહનો તોડફોડ કરીને આતંક મચાવી દીધો હતો. આ બાબત સીસીટીવી કેમેરામાં પણ રેર્કોર્ડ થઈ હતી. છાત્રાલયના વિદ્યાર્થીઓ તેમજ ગૃહપતિ દેશાભાઈ ચાવડાએ આ અંગે પોલીસ ફરિયાદ નોંધાવી છે.